b'\n_START_ARTICLE_\nTuristi\xc4\x8dni in zgodovinski objekt Vogler\n_START_PARAGRAPH_\nNa hi\xc5\xa1ni \xc5\xa1tevilki 23 na Cankovi (Prekmurje) se razprostira stavbni kompleks nepremi\xc4\x8dne kulturne dedi\xc5\xa1\xc4\x8dine pod uradnim nazivom: Cankova - Gostilna Vogler (http://rkd.situla.org/), zaveden v Registru nepremi\xc4\x8dne kulturne dedi\xc5\xa1\xc4\x8dine._NEWLINE_Stavbni kompleks sestavlja: glavni nadstropni objekt dvorca (vile) ter spremljajo\xc4\x8di gospodarski objekti. Kompleks obdajata dva mogo\xc4\x8dna divja kostanja in vrt s sadnim ter okrasnim drevjem (tudi kot sprehajali\xc5\xa1\xc4\x8de)._NEWLINE_Objekt je bil prvotno lovski dvorec grofov Nadasdy, pozneje veleposest dru\xc5\xbeine Vogler ter Alojza Vidovi\xc4\x8da, sedaj pa slu\xc5\xbei kot ve\xc4\x8dnamenski objekt. V zgodovinskem objektu je najti: Kavarno Vogler, preno\xc4\x8di\xc5\xa1\xc4\x8da Obal, muzej, galerijo, Turisti\xc4\x8dno pisarno in kme\xc4\x8dko tr\xc5\xbenico. Objekt nudi tudi sede\xc5\xbe Kulturno in umetni\xc5\xa1kemu dru\xc5\xa1tvu SIJ. Prostori so pa tudi namenjeni za izvajanje kulturnega projekta: Raziskovanje etnologije in kulture Gori\xc4\x8dkega.\n_START_SECTION_\nZa\xc4\x8detek revitalizacije\n_START_PARAGRAPH_\nRevitalizacija se je za\xc4\x8dela v letu 2000 na pobudo takratnega lastnika in zadnjega predstavnika dru\xc5\xbeine Vogler na Cankovi Alojza Vidovi\xc4\x8da. Do prevzema posesti v letu 1991, je odkupil takrat nacionalizirano gostilno nazaj od ob\xc4\x8dinske oblasti in tako omogo\xc4\x8dil svoji \xc5\xbeeni Heleni Vidovi\xc4\x8d roj. Vogler, da je nadaljevala tradicijo gostinstva naprej (1975). V istem letu je obnovil mogo\xc4\x8dna ostre\xc5\xa1ja celotnega stavbnega kompleksa osnovnega tlorisa okrog 2.000 m2 in stavbo dvorca (vile) prekril z novimi stre\xc5\xa1niki. Prav tako je v glavnem objektu uredil centralno ogrevanje za skupaj 30 prostorov. Za namen investicije se je moral prodati drugi objekt v lasti dru\xc5\xbeine Vogler na Cankovi, ki se je do tedaj dajal v najem._NEWLINE_V letu 1992 je obnovil fasade stavbnega kompleksa z novimi apnenimi ometi in profilacijami. V letu 1994 je obnovil vini\xc4\x8darijo v Vadarcih. V letu 1996 je obnovil dimnika na glavnem objektu, ki omogo\xc4\x8data gnezda \xc5\xa1torkljam. Tako je v letu 1997 preuredil glavno stopni\xc5\xa1\xc4\x8de v dvorcu (vili). V letu 1999 pa je obnovil notranje parkiri\xc5\xa1\xc4\x8de in teraso._NEWLINE_Z namenom obnove vinograda je v letu 2000 preuredil vinograd in zasadil 2.500 trsov vinske trte. Prav tako je obnovil vinsko klet na Cankovi v letu 2004.\n_START_SECTION_\nZanimivosti iz tega obdobja\n_START_PARAGRAPH_\nV celoti uni\xc4\x8dena infrastruktura gostilne po drugi svetovni vojni, je v letu 1975 dobila novo opremo, o \xc4\x8demer obstaja fotografijsko gradivo. Obnovljena so bila vhodna vrata na teraso in okna v delu lokala. Uni\xc4\x8den leseni pod je nadomestil granitogrez. Sanitarije so bile urejene na novo in objekt je dobil centralno ogrevanje. Kuhinja je za\xc4\x8dela na novo obratovati in znova povzdignila sloves lokala z odli\xc4\x8dno prehrano. Spremljevalni gospodarski objekti so pa dobili novo namembnost in bili postopoma sanirani tako notranje kot zunanje, kar pri\xc4\x8da fotografijska dokumentacija pred in po sanaciji.\n_START_SECTION_\nPridobitev gradbenega dovoljenja za celoten kompleks\n_START_PARAGRAPH_\nPosest je v letu 2006 pridobila gradbeno dovoljenje za obnovo in prenovo vseh petih objektov. Projektna dokumentacija je bila izdelana v sodelovanju z Zavodom za varstvo kulturne dedu\xc5\xa1\xc4\x8dine Slovenije. Kot strokovna podlaga je slu\xc5\xbeil konservatorski program. Dolo\xc4\x8deni detajli stavbne dedi\xc5\xa1\xc4\x8dine so tako dele\xc5\xbeni za\xc5\xa1\xc4\x8dite.\n_START_SECTION_\nKavarna Vila Vogler\n_START_PARAGRAPH_\nPod vodstvom dru\xc5\xbeine Obal, je bila obnovljena in zagnana dejavnost kavarne in vinske kleti.\n_START_SECTION_\nKulturna dejavnost\n_START_PARAGRAPH_\nPod vodstvom dru\xc5\xbeine Obal se v prostorih Kavarne Vile Vogler, izvaja kulturna dejavnost: razstava likovnih del, galerije, literarnih ve\xc4\x8derov, koncertov in drugih predstavitev.\n_START_SECTION_\nProstori namenjeni za javne potrebe\n_START_PARAGRAPH_\nV istem objektu zraven Kavarne Vile Vogler, delujejo prostori TIC Ob\xc4\x8dine Cankova, Infomat Ob\xc4\x8dine Cankova ter Kme\xc4\x8dka tr\xc5\xbenica Ob\xc4\x8dine Cankova.\n_START_SECTION_\nDosedanja obnova dele\xc5\xbena pohvale\n_START_PARAGRAPH_\nTako je obnovljen objekt najti na straneh ZVKD kot pregled konservatorske dejavnosti v SV Sloveniji v zadnjih 100 letih (100 let v dobro dedi\xc5\xa1\xc4\x8dine) (http://www.zvkds.si/media/medialibrary/2013/08/pPANO_6.pdf).\n_START_SECTION_\nMuzej\n_START_PARAGRAPH_\nMuzejska zbirka predstavlja zgodovino nekdanjega lovskega dvorca. Gradivo je zbrano, restavrirano in razstavljeno pod okriljem Dru\xc5\xa1tva Sij.\n_START_SECTION_\nZanimivosti muzeja\n_START_PARAGRAPH_\nPri obnovi dvorca so bili najdeni predmeti (artefakti), ki pri\xc4\x8dajo o na\xc4\x8dinu \xc5\xbeivljenja in ljudeh, ki so bili lastniki tega objekta. Izgradnja objekta sega v daljno 18. stoletje (med 1735 in 1750), ko so bile kamnite gradnje v tem predelu Slovenije prava redkost. Zanimivi so tudi \xc5\xa1tevilni razstavljeni predmeti dru\xc5\xbeine Vogler, kjer je izpostaviti staro blagajno, porcelan, kristal in jedilni pribor.\n_START_SECTION_\nPohi\xc5\xa1tvo\n_START_PARAGRAPH_\nPohi\xc5\xa1tvo iz 19. stoletja se pona\xc5\xa1a s komodama sloga \xe2\x80\x9eBiedermaier\xe2\x80\x9c in \xe2\x80\x9eHoch deutsch\xe2\x80\x9c. Pohi\xc5\xa1tvo je razstavljeno v muzeju, deloma pa je tudi v uporabi za preno\xc4\x8di\xc5\xa1\xc4\x8da Obal v tem objektu.\n_START_SECTION_\nReprodukcija starih razglednic in fotografij\n_START_PARAGRAPH_\nV muzeju so tudi razstavljene stare fotografije, portreti in zemljevidi, ki pri\xc4\x8dajo o zgodovini vasi Cankova.\n_START_SECTION_\nPredmeti hotela in restavracije Georga Voglerja\n_START_PARAGRAPH_\nV vitrinah je razstavljena gostinska oprema nekdanje restavracije Georga Voglerja iz za\xc4\x8detka 20. stoletja, kjer je izpostaviti porcelan in srebrni jedilni pribor z \xc5\xbeigom dru\xc5\xbeine Vogler.\n_START_SECTION_\nGalerija\n_START_PARAGRAPH_\nGalerija predstavlja posebno kulturno pridobitev za ta predel Slovenije, saj omogo\xc4\x8da razstave likovnih del, nudi prostor za predavanja, prav tako pa sta v njej razstavljeni stalni zbirki o znanem jezikoslovcu Avgustu Pavlu in buditelju slovenstva Jo\xc5\xbeefu Borovnjaku. Galerijski prostor tudi gosti likovne in raziskovalne kolonije. Galerija deluje pod okriljem Dru\xc5\xa1tva Sij.\n_START_SECTION_\nZanimivosti galerije\n_START_PARAGRAPH_\nIzpostaviti je stalno zbirko slovenskih grafikov. Prav tako galerija spodbuja raziskovalno in kolonijsko dejavnost.\n_START_SECTION_\nStalna zbirka slovenskih grafikov\n_START_PARAGRAPH_\nRazstavljeno gradivo sestavljajo dela avtorjev akademskega predznaka: Zoltan G\xc3\xa1bor, Jo\xc5\xbee Horvat Jaki, \xc5\xa0tefan Hauko, Franc Mesari\xc4\x8d, Lojze Logar, \xc5\xa0tefan Gali\xc4\x8d, Zdenko Huzjan, Ignac Meden, Ivo Bo\xc5\xa1njakovi\xc4\x87, Zlatko Gnezda, Borut Vild, Sandi \xc4\x8cervek in Mirko Rajnar._NEWLINE_Galerijska zbirka, ki je naslovljena kot: Sodobna slovenska grafika, je bila v galerijskem prostoru Dru\xc5\xa1tva Sij odprta dne 26. 5. 2017. Strokovni uvod v stalno razstavo je predstavil umetnostni zgodovinar mag. Franc Obal. Grafi\xc4\x8dna dela so ustvarili priznani grafiki. Skupaj sestavlja galerijsko zbirko 23 grafi\xc4\x8dnih del.\n_START_SECTION_\nZanimive predstavitve v galeriji\n_START_PARAGRAPH_\nGalerija je gostila mlade raziskovalce O\xc5\xa0 Cankova, ki so predstavljali svoje raziskovalna naloge na temo Ob\xc4\x8dine Cankova._NEWLINE_Razstava o Avgustu Pavlu predstavlja prvega slovenskega znanstvenika. Medtem ko pa predstavitev Jo\xc5\xbeefa Borovnjak poudarja pomen ohranitve slovenstva v tem predelu Slovenije. Oba imata postavljen doprsni spomenik v parku v vasi Cankova._NEWLINE_Izpostaviti je tudi predavanje akademika mag. Franca K\xc3\xbczmi\xc4\x8da, ki je predstavil zgodovino vasi Cankove.V galeriji pa razstavljajo svoja dela tudi likovni amaterji.'